rejauldu/bengali-wikipedia huggingface dataset:
বৃহস্পতি ৫১ (ইংরেজি: Jupiter LI) হল বৃহস্পতির একটি প্রাকৃতিক উপগ্রহ। এটি আদিতে এস/২০১০ জে ১ (ইংরেজি: S/2010 J 1) নামে পরিচিত ছিল। ২০১০ সালে রবার্ট এ. জেকবসন, মারিনা ব্রোজোভিক, ব্রেট গ্ল্যাডম্যান ও মাইক আলেকজান্ডারসন এই উপগ্রহটি আবিষ্কার করেন।MPEC 2011-L06: S/2010 J 1 and S/2010 J 2 2011 June 1 (discovery) IAUC 9222 Jupiter's Known Satellites ২০১৫ সালের মার্চ মাসে এটি স্থায়ী সংখ্যা লাভ করে।CBET 4075: 20150307 : SATELLITES OF JUPITER, 7 March 2015. এখনও পর্যন্ত জানা তথ্য অনুযায়ী, বৃহস্পতির থেকে এই উপগ্রহটির গড় দূরত্ব ২৩.৪৫ মিলিয়ন কিলোমিটার এবং বৃহস্পতিকে একবার প্রদক্ষিণ করতে এটির সময় লাগে ২.০২ বছর। কারমে গোষ্ঠীর অন্তর্গত বৃহস্পতি ৫১-এর প্রস্থ প্রায় ৩ কিলোমিটার।  তথ্যসূত্র  বিষয়শ্রেণী:বৃহস্পতির প্রাকৃতিক উপগ্রহ বিষয়শ্রেণী:অনিয়মিত প্রাকৃতিক উপগ্রহ ২০১০০৯০৭ বিষয়শ্রেণী:কারমে গোষ্ঠী বিষয়শ্রেণী:বৃহস্পতির উপগ্রহ
উসমান বিন আলী জায়লায়ী (আরবি: عثمان بن علي الزيلعي) (মৃত্যু. ১৩৪২) ছিলেন চতুর্দশ শতাব্দীর সোমালি ধর্মতত্ত্ববিদ এবং জেইলার একজন আইনবিদ।Mukhtar, p.149.   জীবনী  জায়লায়ী তার জীবদ্দশায় মুসলিম বিশ্বজুড়ে ব্যাপকভাবে ভ্রমণ করেছিলেন। অবশেষে তিনি মিশরের কায়রোতে বসতি স্থাপন করেন, যেখানে তিনি আল-আজহার বিশ্ববিদ্যালয়ের রিওয়াক আল জায়লায় অন্যান্য সোমালি শিক্ষার্থীদের সাথে যোগ দেন।  উসমান ইসলামি আইনশাস্ত্রের উপর বেশ কয়েকটি বই লিখেছিলেন, যার মধ্যে একটি ইসলামের হানাফি মাযহাবের একক সবচেয়ে কর্তৃত্বপূর্ণ পাঠ্য হিসাবে বিবেচিত হয়। চারটি খণ্ডে রচিত বইটি তাবাইনুল-হাকাইক লি শারহ কানজুদ দাকা'ইক নামে পরিচিত। এতে তিনি আবু হানিফার এই উক্তি বর্ণনা করেছেন যে, পূর্বদিকের জনগণের কিবলা পশ্চিম এবং পশ্চিমের জনগণের কিবলা হল পূর্ব এবং উত্তরের জনগণের কিবলা দক্ষিণ এবং দক্ষিণের জনগণের কিবলা উত্তর।   তথ্যসূত্র     বিষয়শ্রেণী:১৩৪২-এ মৃত্যু বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:হানাফি ফিকহ পণ্ডিত বিষয়শ্রেণী:১৪শ শতাব্দীর আইনজ্ঞ
ভিরুমান্ডি () হচ্ছে ২০০৪ সালে মুক্তিপ্রাপ্ত একটি তামিল সহিংসতাবাদী নাট্য চলচ্চিত্র যেটির রচনা এবং পরিচালনা করেছিলেন কমল হাসন, কমল ছিলেন চলচ্চিত্রটির সহ-সম্পাদক এবং তিনি চলচ্চিত্রটি প্রযোজনা করা সহ "ভিরুমান্ডি" চরিত্রে অভিনয়ও করেছিলেন। চলচ্চিত্রটির কাহিনী দুইজন অপরাধীর কারাজীবন নিয়ে, একজন হচ্ছে কোটালা তেবর যে যাবজ্জীবন কারাদন্ডাদেশ পেয়েছে আর আরেকজন ভিরুমান্ডি তেবরকে নিয়ে যে মৃত্যুদণ্ডাদেশ পেয়েছে। অপরাধী দুজন নিজেদের অপরাধ নিয়ে আফসোস করে এবং বর্ণনা করে যে কীভাবে তারা তাদের জীবন ধ্বংস করেছে। অভিনেতা পশুপতি ছিলেন কোটালা চরিত্রে।  চলচ্চিত্রটিতে বিভিন্ন গুরুত্বপূর্ণ চরিত্রে ছিলেন অভিরামী, রোহিনী, নছর, নেপোলিয়ন দুরাইস্বামী এবং শানমুগারাজন। চলচ্চিত্রটির গানগুলোর সুর এবং আবহ সঙ্গীত পরিচালনা করেছিলেন ইলাইয়ারাজা। চলচ্চিত্রটি ব্যবসাসফল ছিলো।  অভিনয়ে  কমল হাসন - ভিরুমান্ডি তেবর অভিরামী - অন্নলক্ষ্মী পশুপতি - কোটালা তেবর নেপোলিয়ন দুরাইস্বামী - নাল্লামা নাইকার রোহিনী - এ্যাঞ্জেলা কাদামাদু শানমুগারাজন - ডেপুটি জেলার পায়াক্কামান নছর - চীফ জেলার জয়ন্ত এস. এন. লক্ষ্মী - ভিরুমান্ডির দাদী পিরামিড নেতারাজ - এ্যাডভোকেট বৈদ্যনাথ প্রযোজনা চলচ্চিত্রটির নাম প্রথমে 'সান্ডিয়ার' রাখার কথা ভাবা হলেও পরে ভিরুমান্ডিতে পরিবর্তন করা হয়।  জাল্লিকাট্টুর (ষাঁড়ের লড়াই) জন্য প্রশিক্ষণপ্রাপ্ত ষাঁড় ব্যবহার করা হয়েছিলো এবং শুটিং ভেন্যুতে নুয়েন্ডু ম্যাশিন রাখা হয়েছিলো। কমল হাসন কিছু সমস্যার কারণে শুটিং মাদুরাই থেকে চেন্নাইতে স্থানান্তর করেছিলেন।  চিত্রগ্রাহক কেশব প্রকাশ যিনি পরিচালক রবি কে. চন্দ্রনের সহকারী হিশেবে কাজ করতেন তাকে কমল হাসন নিজে এই চলচ্চিত্রের চিত্রগ্রহণের জন্য নির্বাচন করেছিলেন।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:তামিলনাড়ু পুলিশের কাল্পনিক চিত্রায়ণ বিষয়শ্রেণী:মৃত্যুদণ্ড সম্পর্কে চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র
দির জাদুঘর বা চাকদারা জাদুঘর পাকিস্তানের খাইবার পাখতুনখোয়া প্রদেশের নিম্ন দির জেলার চাকদারায় অবস্থিত। জাদুঘরটি গান্ধার শিল্পের একটি সূক্ষ্ম ও অনন্য সংগ্রহকে উপস্থাপন করে।   খনন  ১৯৬৬-১৯৬৯ সালে পেশাওয়ার বিশ্ববিদ্যালয়ের প্রত্নতত্ত্ব বিভাগের অধীনে দিরের বিভিন্ন স্থানে খনন কাজ শুরু হয় এবং এলাকাগুলো থেকে প্রত্নতাত্ত্বিক নিদর্শন সংগ্রহ করা হয়। দির জাদুঘর তৎকালীন দির এজেন্সির রাজনৈতিক এজেন্ট ক্যাপ্টেন রাহাতুল্লাহ খান জারালের প্রস্তাবের প্রেক্ষিতে তৎকালীন দির রাজ্য সরকার দ্বারা নির্মিত হয় এবং নির্মাণের জন্য ০.২৫ মিলিয়ন রুপি বরাদ্দ করা হয়। পরবর্তীতে প্রাদেশিক সরকার জাদুঘরে একটি সীমানা প্রাচীর, আবাসিক বাসস্থান, অতিথিশালা, সংরক্ষণাগার এবং অন্যান্য সুযোগ-সুবিধার ব্যবস্থা করার জন্য আরও ০.৪৯ মিলিয়ন রুপি বরাদ্দ করে।  গণপূর্ত বিভাগের পরামর্শদাতা স্থপতি সাইদাল খানকে জাদুঘর ভবনের নকশা করার কৃতিত্ব দেওয়া হয়। তিনি স্থানীয় স্থাপত্যশৈলী দ্বারা অনুপ্রাণিত হন এবং প্রাথমিক নির্মাণ সামগ্রী হিসেবে আদিবাসী মালাকান্দি পাথর ব্যবহার করেন। ভবনটি একটি দুর্গের মতো - যার সম্মুখভাগে একটি খিলানযুক্ত প্রবেশপথ, দুটি কোণাবিশিষ্ট পিকেট টাওয়ার এবং যুদ্ধক্ষেত্রসহ একটি প্যারাপেট রয়েছে।   ইতিহাস  দির জাদুঘরটি দিরের ইতিহাসের উপর ভিত্তি করে তৈরি, যা ঐতিহাসিক ও সাংস্কৃতিক উভয় দিক থেকেই অত্যন্ত গুরুত্বপূর্ণ এবং এর ইতিহাস খ্রিস্টপূর্ব দ্বিতীয় সহস্রাব্দের। খ্রিস্টপূর্ব ষষ্ঠ থেকে আঠারো শতকের মধ্যে টাইমরগাড়া এবং অন্যান্য স্থানে আর্যদের অসংখ্য সমাধিস্থল খনন করে ইতিহাসের প্রমাণ পাওয়া যায়। তাদের পরবর্তীতে আসে আকেমেনীয় সাম্রাজ্য এবং ৩২৭ খ্রিস্টপূর্বাব্দে আলেকজান্ডারের আক্রমণের মাধ্যমে আকেমেনীয়দের বিতাড়িত করা হয় এবং স্থানীয় জনগণকে জয় করতে তাদের অনেক সমস্যার সম্মুখীন হতে হয়। এরপর গ্রীক ঐতিহাসিকরা জনগণের প্রতি মহান শ্রদ্ধা জানান। গ্রীকদের পরে গান্ধার সভ্যতা আসে এবং তারা প্রচুর খ্যাতি অর্জন করে। বৌদ্ধ স্তূপ ও মঠের স্মৃতিস্তম্ভের ধ্বংসাবশেষ রেখে যাওয়ার মাধ্যমে এই সভ্যতার সবচেয়ে উল্লেখযোগ্য সময়কাল ছিল, যার মধ্যে কয়েকটি জাদুঘরে উপস্থিত রয়েছে।   দিরের ইতিহাস  গান্ধার শিল্পের কেন্দ্র হিসেবে দিরের একটি গুরুত্বপূর্ণ অবস্থান রয়েছে। তীর্থযাত্রী এবং ঐতিহাসিকরা গান্ধারকে "সুগন্ধ এবং সৌন্দর্যের ভূমি" হিসাবে সংজ্ঞায়িত করে। কারণ এই অঞ্চলের চারপাশে অনেকগুলো গুরুত্বপূর্ণ স্থান রয়েছে, যেমন পশ্চিমে সিন্ধু নদ এবং উত্তরে কাবুল নদী যার মধ্যে পেশাওয়ার, সোয়াত, দির ও বাজাউর উপত্যকা এবং পূর্বে পাঞ্জাবের তক্ষশিলা উপত্যকা অন্তর্ভুক্ত ছিল এবং কেবল পাকিস্তানেই নয় বরং পশ্চিমে আফগানিস্তানের হাড্ডা এবং বামিয়ান পর্যন্ত বিস্তৃত ছিল। অতএব দির অঞ্চলটি গান্ধার সভ্যতার ধ্বংসাবশেষে পরিপূর্ণ।   তথ্যসূত্র    বহিঃসংযোগ   প্রত্নতত্ত্ব ও জাদুঘর অধিদপ্তর, পাকিস্তান   ফেসবুক পাতা  বিষয়শ্রেণী:নিম্ন দির জেলা বিষয়শ্রেণী:খাইবার পাখতুনখোয়ার দর্শনীয় স্থান বিষয়শ্রেণী:পাকিস্তানের শিল্প জাদুঘর এবং চিত্রশালা বিষয়শ্রেণী:দির জেলা বিষয়শ্রেণী:খাইবার পাখতুনখোয়ার জাদুঘর বিষয়শ্রেণী:পাকিস্তানের ইতিহাস জাদুঘর
পাওল কুট ( Pawl Kut )  ভারতের  মিজোরাম-এর একটি উৎসব। এই উৎসব ডিসেম্বর মাসে অনুষ্ঠিত হয়। পাওল (বাংলায় পোয়াল, সংস্কৃতে পালল) মানে "খড়"। তাই পাওল কুট মানে খড় কাটার উৎসব। এই উৎসব সাধারণত ডিসেম্বর মাসে ফসল তোলার দুই দিন পরে পালন করা হয়। এটি একটি গুরুত্বপূর্ণ উৎসব। মিজোরামের অন্যতম প্রধান উৎসবও বটে।   ইতিহাস  পাওল কুট উৎসবের ইতিহাস বেশ প্রাচীন। প্রায় ১৪৫০ সাল থেকে ১৭০০ সালের সময় মিজোরামের লোকেরা যখন টিয়াউ ( Tiau ) নদীর কাছে বাস করত সেইসময় থেকে এই উৎসবের সূচনা হয়। পর পর তিন বছর মারাত্মক দুর্ভিক্ষ দেখা দেয়। চতুর্থ বছরে, প্রচুর ফসল হয়। ঐ বছর লোকেরা প্রচুর ফসল হওয়ার জন্য পাওল কুট উৎসব পালন করে সর্বশক্তিমান ঈশ্বরকে ধন্যবাদ জানায়।   পালনরীতি  মাংস এবং ডিম এই উৎসবের ভোজে প্রথাগতভাবে দেওয়ার চল আছে। চাওনঘাট নামে পরিচিত একটি অনুষ্ঠান এই উৎসবের সময় পালন করা হয়। চাওনঘাট অনুষ্ঠানের সময় মা এবং তার বাচ্চাদের পাওল কুটের উদ্দেশ্যে বিশেষভাবে নির্মিত একটি স্মৃতি বেদীতে বসানো হয়। মা তার বাচ্চাদের মাংস এবং ডিম খাওয়ান। বাচ্চারা তাদের মাকে ডিম এবং মাংস খাওয়ায়।.   তথ্যসূত্র   বিষয়শ্রেণী:মিজোরামের উৎসব বিষয়শ্রেণী:ভারতের নবান্ন উৎসব
সালাম ফায়াদ (, ; জন্ম: ২ এপ্রিল ১৯৫১) হলেন একজন ফিলিস্তিনি রাজনীতিবিদ ও ফিলিস্তিন কর্তৃপক্ষের প্রাক্তন অর্থ মন্ত্রী ও প্রধানমন্ত্রী। তিনি জুন ২০০২ থেকে নভেম্বর ২০০৫ পর্যন্ত ও মার্চ ২০০৭ থেকে মে ২০১২ পর্যন্ত ফিলিস্তিনের অর্থ মন্ত্রী এবং জুন ২০০৭ থেকে জুন ২০১২ পর্যন্ত ফিলিস্তিনি কর্তৃপক্ষের প্রধানমন্ত্রী ছিলেন।  ফায়াদ ২০০৬ সালের ফিলিস্তিন আইনসভা নির্বাচনের জন্য পৃথক থার্ড ওয়ে পার্টি গঠনের জন্য ২০০৫ সালে মন্ত্রিসভা থেকে পদত্যাগ করেছিলেন। কিন্তু নির্বাচনে তার দল থার্ড ওয়ে সফলতার মুখ দেখেনি। ফলে ফায়াদ ২০০৭ সালের মার্চে গঠিত যুক্ত সরকারের পুনরায় অর্থ মন্ত্রী নিয়োগপ্রাপ্ত হন। এরপর জাতীয় জরুরী অবস্থা চলাকালে ফিলিস্তিন কর্তৃপক্ষের রাষ্ট্রপতি মাহামুদ আব্বাস কর্তৃক ১৫ জুন ২০০৭ সালে প্রথম বারের মত প্রধানমন্ত্রী মনোনীত হয়েছিলেন, কিন্তু তাতে ফিলিস্তিন আইনসভার কোন স্বীকৃতি ছিল না। ২ জুন ২০১৩ সালে ফায়াদ রামি হামদাল্লাহ নিকট ক্ষমতা হস্তান্তর করেন। সালাম ফায়াদ ফিলিস্তিন কর্তৃপক্ষের জন্য তার অর্থনৈতিক নীতির জন্য পশ্চিমা বিশ্বে বেশ জনপ্রিয় ছিলেন।   প্রাথমিক জীবন  সালাম ফায়াদ ১৯৫১ সালের ২রা এপ্রিল ফিলিস্তিনের উত্তর পশ্চিম তীরের দৈর আল গুসুনে জন্মগ্রহণ করেন। তিনি লেবালনের আমেরিকান ইউনিভার্সিটি অব বৈরুত থেকে ১৯৭৫ সালে স্নাতক সম্পন্ন করেন এবং সেন্ট এডওয়ার্ড বিশ্ববিদ্যালয় থেকে ১৯৮০ সালে এমবিএ করেন।  ফায়াদ অস্টিনের টেক্সাস বিশ্ববিদ্যালয় থেকে অর্থনীতিতে পিএইচডি করেছিলেন।   কর্মজীবন  ফায়াদ তার কর্মজীবন জর্দানের ইয়ারমুক বিশ্ববিদ্যালয়ে শিক্ষকতার মাধ্যমে শুরু করেন। এরপর তিনি ১৯৮৭ - ১৯৯৫ পর্যন্ত বিশ্ব ব্যাংকের ওয়াশিংটন দপ্তরে কাজ করেন এবং ১৯৯৩ থেকে ২০০১ সাল পর্যন্ত আন্তর্জাতিক মুদ্রা তহবিলে ফিলিস্তিনি প্রতিনিধি হিসাবে জেরুজালেমে কাজ করেন।Profile: Salam Fayyad. BBC, 17 June 2007  ফায়াদ আরব ব্যাংকের আঞ্চলিক ব্যবস্থাপক হিসাবে পশ্চিম তীর ও গাজায় কর্মরত ছিলেন। তিনি এ চাকরি ২০০২ সালে রাষ্ট্রপতি ইয়াসির আরাফাত কর্তৃক ফিলিস্তিন জাতীয় কর্তৃপক্ষের অর্থ মন্ত্রীর দ্বায়িত্ব পাওয়ার আগ পর্যন্ত করেন।  ১৩ এপ্রিল ২০১৩ সালে প্রধানমন্ত্রী সালাম ফায়াদ পুনরায় পদত্যাগ করেন এবং রাষ্ট্রপতি মাহামুদ আব্বাস তার পদত্যাগ পত্র গ্রহণ করেন। তিনি আব্বাসের সাথে ফিলিস্তিনের জন্য তার অর্থনৈতিক নীতি নিয়ে বিতর্কের জের ধরে পদত্যাগ করেছিলেন। ৬ জুন ২০১৩ সালে ফায়াদ রামি হামদাল্লাহর নিকট ক্ষমতা হস্তান্তর করেন, যিনি ২০১৩ ফিলিস্তিন কর্তৃপক্ষ সরকারের নতুন প্রধানমন্ত্রী হন।  তথ্যসূত্র  বহিঃসংযোগ  Building a Thriving Economy and a Strong Democracy. Lecture by Fayyad at Palestine Center in Washington, DC, April 2007  Palestinian Basic Law, selection of links and news  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিস্তিনি মুসলিম বিষয়শ্রেণী:ফিলিস্তিনি জাতীয় কর্তৃপক্ষের প্রধানমন্ত্রী বিষয়শ্রেণী:ফিলিস্তিনের প্রধানমন্ত্রী বিষয়শ্রেণী:১৯৫২-এ জন্ম
প্রবাসী পাকিস্তানি ও মানবসম্পদ উন্নয়ন মন্ত্রণালয় () সংক্ষেপে এমওপিএইচআরডি, পাকিস্তান সরকারের একটি মন্ত্রণালয়। এই মন্ত্রণালয় প্রবাসী পাকিস্তানিদের সংক্রান্ত বিষয় এবং পাকিস্তানের মানবসম্পদ উন্নয়নের তদারকি করে।  এই মন্ত্রণালয়টি ২০১৩ সালের জুলাই মাসে প্রতিষ্ঠিত হয়। তখন প্রবাসী পাকিস্তানিদের মন্ত্রণালয় এবং মানবসম্পদ উন্নয়ন মন্ত্রণালয় একীভূত করে এটি গঠন করা হয়।   তথ্যসূত্র   বিষয়শ্রেণী:পাকিস্তানের কেন্দ্রীয় সরকারের মন্ত্রণালয় বিষয়শ্রেণী:২০১৩-এ পাকিস্তানে প্রতিষ্ঠিত বিষয়শ্রেণী:পাকিস্তানি বিক্ষিপ্ত উদ্বাসন বিষয়শ্রেণী:পাকিস্তান সরকারি অসম্পূর্ণ বিষয়শ্রেণী:প্রবাসী মন্ত্রণালয়
২০০৮ সালের সংসদ নির্বাচনের পর ১৬ ফেব্রুয়ারি ২০০৯ এ বাংলাদেশে পরোক্ষ রাষ্ট্রপতি নির্বাচন অনুষ্ঠিত হওয়ার কথা ছিল।http://news.xinhuanet.com/english/2009-01/29/content_10734225.htmhttp://english.people.com.cn/90001/90777/90851/6570641.html মূলত ইয়াজউদ্দিন আহমেদের মেয়াদ শেষ হওয়ার পরে ৫ সেপ্টেম্বর ২০০৭ এর মধ্যে অনুষ্ঠিত হওয়ার কথা ছিল, তবে নির্বাচিত সংসদ না থাকার কারণে তা পিছিয়ে দেওয়া হয়।Bangladesh president to continue, BBC News, 5 September 2007 সংসদীয় নির্বাচনে বহুল ব্যবধানে বিজয়ী আওয়ামী লীগ দলের প্রেসিডিয়াম সদস্য জিল্লুর রহমানকে রাষ্ট্রপতির প্রার্থী হিসাবে মনোনীত করে এবং সংসদ অধিবেশনেই তিনি নির্বাচিত হবেন বলে আশা করা হচ্ছিলো।http://english.people.com.cn/90001/90777/90851/6566372.html রহমানই একমাত্র প্রার্থী ছিলেন যিনি ৯ ফেব্রুয়ারি ২০০৯-এর মনোনয়নের সময়সীমার মধ্যে তার কাগজপত্র জমা দিয়েছিলেনhttp://english.people.com.cn/90001/90777/90851/6588123.html এবং ১১ ই ফেব্রুয়ারি ২০০৯-এর প্রত্যাহারের সময়সীমার মধ্যে তিনি প্রত্যাহার না করায় নির্বাচন কমিশন তাকে নির্বাচিত ঘোষণা করে।http://english.people.com.cn/90001/90777/90851/6590659.html তিনি ১২ ফেব্রুয়ারি ২০০৯ এ শপথ গ্রহণ করেন।  তথ্যসূত্র  বিষয়শ্রেণী:বাংলাদেশের রাষ্ট্রপতি নির্বাচন বিষয়শ্রেণী:বিনা প্রতিদ্বন্দ্বিতার নির্বাচন বিষয়শ্রেণী:২০০৯-এ বাংলাদেশ বিষয়শ্রেণী:২০০৯-এ বাংলাদেশে নির্বাচন বিষয়শ্রেণী:২০০৯-এ এশিয়ায় নির্বাচন
কাঞ্চনা মৈত্র (জন্ম: ১৭ আগস্ট ১৯৮০) একজন ভারতীয় টেলিভিশন ও চলচ্চিত্র অভিনেত্রী। তিনি ২০০৮ সালে পরিচালক অতনু বোস এর সেদিন দুজনে চলচ্চিত্র-র মাধ্যমে অভিনয় জীবন শুরু করেন। তিনি ২০২১ সালে ভারতীয় জনতা পার্টিতে যোগ দেন।   কর্মজীবন  কাঞ্চনা ২০০৮ সালে অতনু বোস পরিচালিত সেদিন দুজনে চলচ্চিত্রে মাধ্যমে অভিনয় জীবন শুরু করেন। কিন্তু তিনি ২০১১ সালে বাই বাই ব্যাংকক সিনেমাতে অভিনয় করার পর পরিচিত লাভ করেন। তিনি ২০১২ সালে সুব্রত সেন-র কয়েকটি মেয়ের গল্প এবং নন্দিতা রায় ও শিবপ্রসাদ মুখোপাধ্যায়-র একসিডেন্ট ছবিতে অভিনয় করেন।   চলচ্চিত্র  বছরশিরোনাম চরিত্রপরিচালকটীকা২০০৮সেদিন দুজনেপাখি২০১১বাই বাই ব্যাংককনন্দিতা বাগচী২০১২৮:০৮ এর বনগাঁ লোকালসিমাঅ্যাক্সিডেন্টরুমকিকয়ছকটি মেয়ের গল্পরেশমি২০১৩মহাপুরুষ ও কাপুরুষ২০১৪অর্ধাঙ্গিনীজ্যোতি১০ই জুলাইবয় ফ্রেন্ড  লেনি আম্মায় উন্দাতেলুগু চলচ্চিত্রএক এক্কে দুইপতি পরমেশ্বর২০১৫শাজারুর কাটারুম নং ১০৩নকশাল২০১৭বিলু রাক্ষস গুহা মানব২০১৮টুসকি২০১৯জানবাজ২০২০রক্ত রহস্য ২০২২রিয়েলিটি শো২০২৩নন্টে ফন্টেঅনির্বাণ চক্রবর্তী২০২৪আবার আসিব ফিরেদেবপ্রতিম দাশগুপ্ত   ধারাবাহিক   সাল ধারাবাহিক চরিত্র চ্যানেল ২০১৩ - ২০১৪  সখি  মীনাক্ষী স্টার জলসা  ২০১৫ - ২০১৬  তুমি রবে নীরবে  রোতি রায় জি বাংলা ২০১৬  ব্যোমকেশ  মালতি কালার্স বাংলা  ২০১৬  প্রেমের ফাঁদে  শিউলি গাঙ্গুলী জি বাংলা  ২০১৬ - ২০১৭  বেনে বউ  অজন্তা কালার্স বাংলা  ২০১৬ -২০১৮  জরোয়ার ঝুমকো  ইলোরা রায় জি বাংলা  ২০১৭ - ২০১৮  ভজ গোবিন্দ  নীপা স্টার জলসা  ২০১৮ - ২০২০  হৃদয় হরণ বি.এ. পাস  বিনা জি বাংলা  ২০১৯ - বর্তমান  সাঁঝের বাতি  ঝুম্পা স্টার জলসা  ২০২০  বাঘ বন্দি খেলা  রায়-র কাকিমা জি বাংলা ২০২০ - ২০২২  যমুনা ঢাকি  রাগিনী জি বাংলা    তথ্যসূত্র    বহিঃসংযোগ     বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় অভিনেত্রী
জনি লিভার (জন্ম:১৪ আগস্ট ১৯৫৭) হলেন একজন ভারতীয় চলচ্চিত্র অভিনেতা যিনি হিন্দি চলচ্চিত্রে কৌতুক অভিনেতা হিসাবে বেশি পরিচিত।  লিভার ভারতে প্রথম স্ট্যান্ড আপ কমেডিয়ান হিসাবে পারফম করেন। লিভার ফিল্মফেয়ার শ্রেষ্ঠ কমেডিয়ান পুরস্কারের জন্য তের বার মনোনীত হন এবং দিওয়ানা মাস্তানা (১৯৯৭) ও দুলহে রাজা (১৯৯৮) চলচ্চিত্রে অভিনয়ের জন্য দুবার ফিল্মফেয়ার পুরস্কার অর্জন করে। তিনি ১৯৮৪ সালে চলচ্চিত্রে কাজ শুরু করেন এবং এ যাবত ১০০ এর বেশি চলচ্চিত্রে অভিনয় করেছেন।Comedy is serious business: Johnny Lever - The Hindu   প্রাথমিক জীবন    ব্যক্তিগত জীবন  জনি লিভার সুজাতাকে বিয়ে করেন। তাদের ২ সন্তান রয়েছে। ১ মেয়ে জ্যামি লিভারও একজন স্ট্যান্ডআপ কমেডিয়ান এবং ১ ছেলের নাম জেসি।  লিভার একজন খ্রিষ্টান ধর্মের অনুসারী। এ সম্পর্কে তিনি বলেন:  এটা ঈশ্বরের ইচ্ছা ছিল। আমি সর্বদা একজন ধার্মিক ব্যক্তি ছিলাম, তবে একটি ঘটনা আমার জীবনকে বদলে দেয়। আমার ছেলে ক্যান্সারে আক্রান্ত ছিল। আমি অসহায় হয়ে ঈশ্বরের কাছে সাহায্য প্রার্থনা করেছিলাম। আমি চলচ্চিত্রে কাজ বন্ধ করে দিয়েছি এবং তাঁর জন্য প্রার্থনা করার জন্য আমার সমস্ত সময় ব্যয় করেছি। দশ দিন পরে, যখন তাকে একটি পরীক্ষার জন্য নেওয়া হয়েছিল, তখন ক্যান্সার অদৃশ্য হয়ে যাওয়ার কারণে চিকিৎসকরা অবাক হয়েছিলেন। এটা আমার জন্য একটি নতুন জীবনের শুরু ছিল।   চলচ্চিত্র   অভিনেতা হিসাবে    সঙ্গীতশিল্পী হিসাবে   বছর চলচ্চিত্র গান টীকা১৯৮৯ চালবাজ "ভুত রাজা" ৮ ডিসেম্বর ১৯৮৯১৯৯৫রাবন রাজ "তু চিজ বাদী হ্যায় সাখত সাখত"২৩ জুন ১৯৯৫১৯৯৮আচানক ১২ জুন ১৯৯৮ ২০০১Aamdani Atthani Kharcha Rupaiyaa "Aamdani Atthanni"২১ ডিসেম্বর ২০০১   পুরস্কার   |- | ১৯৯৭ | রাজা হিন্দুস্থানী | স্টার স্ক্রীণ শ্রেষ্ঠ কৌতুক অভিনেতা পুরস্কার |  |- | ১৯৯৮ | দিওয়ানা মাস্তানা | rowspan="2"|ফিল্মফেয়ার শ্রেষ্ঠ কৌতুক অভিনেতা পুরস্কার |  |- | ১৯৯৯ | দুলহে রাজা |  |- | ২০০২ | লাভকে লিয়ে কুচবি করেগা | শ্রেষ্ঠ কৌতুক অভিনেতার জন্য জি সিনে পুরস্কার |  |}   আরও দেখুন   ভারতীয় কৌতুক অভিনেতাদের তালিকা  স্ট্যান্ড আপ কমেডিয়ানদের তালিকা  জনি আলা রে   তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় খ্রিস্টান বিষয়শ্রেণী:অন্ধ্রপ্রদেশের অভিনেতা বিষয়শ্রেণী:ভারতীয় কৌতুকাভিনয়শিল্পী বিষয়শ্রেণী:তেলুগু ব্যক্তি বিষয়শ্রেণী:শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার বিজয়ী বিষয়শ্রেণী:প্রকাশম জেলার ব্যক্তি
শুভ গুহঠাকুরতা  (১০ জুলাই  ১৯১৮ - ১ জানুয়ারি, ১৯৮৯) ছিলেন প্রখ্যাত রবীন্দ্র সঙ্গীতশিল্পী, সঙ্গীতশিক্ষক ও সংগঠক। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৯২,  কলকাতা মহানগরীর রবীন্দ্রসঙ্গীত শিক্ষাপ্রতিষ্ঠান  দক্ষিণী'র প্রতিষ্ঠাতা তিনি।  জন্ম ও প্রারম্ভিক জীবন  শুভ গুহঠাকুরতার জন্ম ১৯১৮ খ্রিস্টাব্দের ১০ জুলাই ব্রিটিশ ভারতের অধুনা বাংলাদেশের বরিশাল জেলার বানারীপাড়া গ্রামের এক অত্যন্ত দরিদ্র পরিবারের। পিতামাতার অষ্টম সন্তান তিনি। মাত্র ছ’মাস বয়সে পিতৃহারা হন। ছ’বছর বয়সে দাদা-দিদিদের হাত ধরে সপরিবারে বানারিপাড়া ছেড়ে চলে আসেন কলকাতার পাইকপাড়ায়। টাউন স্কুলে ভর্তি হন তিনি। সে সময় তার অভিভাবক ছিলেন  ঋতু গুহের পিতা নির্মল চন্দ্র গুহঠাকুরতা। সাঙ্গীতিক পরিবারে বেড়ে না উঠলেও  বিদ্যাসাগর কলেজের ছাত্রাবস্থায় তিনি রবীন্দ্রসঙ্গীতের প্রতি আকৃষ্ট হন। সেই সময় কলকাতার ব্রাহ্ম পরিবারের দুই সন্তান বিথীন্দ্রনাথ গুপ্ত এবং দিলীপকুমার চট্টোপাধ্যায়ের সংস্পর্শে আসেন। রবীন্দ্রনাথের গানে তার আগ্রহে তারাই তাঁকে রবিবারের সাধারণ ব্রাহ্ম সমাজের উপাসনায় যোগ দিতে উৎসাহিত করেন। পরে অরুন্ধতী দেবীর মাধ্যমে শান্তিনিকেতনের সঙ্গে যোগসূত্র তৈরি হয়, সান্নিধ্যে আসেন  শৈলজারঞ্জন মজুমদারের । গান শেখেন তার কাছে।   কলকাতা শহরের সাংস্কৃতিক প্রবহমানতায় রবীন্দ্রসঙ্গীত  শান্তিনিকেতনে অবস্থানকালে শৈলজারঞ্জন মজুমদার রবীন্দ্রনাথের গানকে প্রচারের  উদ্যোগ নিতে অনুরোধ করলে, শুভ গুহঠাকুরতা কলকাতায় প্রতিষ্ঠানগতভাবে রবীন্দ্রসঙ্গীত  শিক্ষাদানের জন্য ১৯৪১ খ্রিস্টাব্দে প্রতিষ্ঠাতা করেন গীতবিতান। কলকাতা শহরের সংস্কৃতিতে রবীন্দ্রসঙ্গীতের বিশুদ্ধ ধারা সংযোজিত হয়। নিজে আকাশবাণী কলকাতা কেন্দ্রের রবীন্দ্রসঙ্গীত শিল্পী ছিলেন। ১৯৪৮ খ্রিস্টাব্দের ৮  মে (২৫  বৈশাখ তারিখে) গীতবিতান ছেড়ে দক্ষিণী নামে নতুন এক প্রতিষ্ঠান গড়েন যার শাখা সংস্থা দেশেবিদেশে ছড়িয়ে আছে। বিশুদ্ধতার সাথে বিগত পাঁচ দশকের বেশি সময় ধরে রবীন্দ্রসঙ্গীতের বহু গায়ক-গায়িকা শিক্ষা লাভ করেছেন। পাশাপাশি বাংলার শীর্ষস্থানীয় বহু গায়কের রেকর্ড-পরিচালকও ছিলেন তিনি।  রবীন্দ্রসঙ্গীত শিক্ষার প্রতিষ্ঠান গড়ে থেমে থাকেননি। আকাশবাণীর মাধ্যমে রবীন্দ্রসঙ্গীতকে জনপ্রিয় করতে উচ্চাঙ্গসঙ্গীত সম্মেলনের আদর্শে  ত্রৈবার্ষিক রবীন্দ্রসঙ্গীত সম্মেলনের আয়োজন করেছিলেন। আর সঙ্গীত শিক্ষাকেন্দ্রে শিক্ষার্থীদের রবীন্দ্রসঙ্গীতকে সহজ ভাষায় বোধগম্য করতে অবশ্য পাঠ্য করেছিলেন তাঁর রচিত গ্রন্থ ‘সঙ্গীত চিন্তা’, প্রভাত মুখোপাধ্যায়ের ‘রবীন্দ্র জীবনী’। রবীন্দ্র সঙ্গীতের উপর  তার রচিত পাঠ্যগ্রন্থ হল - রবীন্দ্রসংগীতের ধারা। বইটির প্রচ্ছদ অঙ্কন করেছিলেন সত্যজিৎ রায়।   'প্রকৃতির কবি রবীন্দ্রনাথ', 'প্রণাম' নামক কয়েকটি তথ্যচিত্রে তিনি সঙ্গীত পরিচালনা করেছেন।  পারিবারিক জীবন  শুভ গুহঠাকুরতা মঞ্জুলা দেবীকে বিবাহ করেন এবং  তাঁদের সন্তানরা হলেন সুদেব গুহঠাকুরতা ও বিশ্ব গুহঠাকুরতা। বিশিষ্ট রবীন্দ্রসঙ্গীত শিল্পী ঋতু গুহ ছিলেন তার ভ্রাতুষ্পুত্রী।  জীবনাবসান  শুভ গুহঠাকুরতা ১৯৮৯ খ্রিস্টাব্দের ১ জানুয়ারি কলকাতায় পরলোক গমন করেন।   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৯-এ মৃত্যু বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:বাঙালি সঙ্গীতশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বানারীপাড়ার ব্যক্তি বিষয়শ্রেণী:বরিশাল বিভাগের সঙ্গীতজ্ঞ
আবদুল হাকিম খান বাহাদুর বাংলাদেশী শিক্ষাবিদ, পণ্ডিত ও লেখক। তিনি বাংলাদেশ সরকার এর বেসামরিক পদক একুশে পদক পুরস্কার পান।    শৈশবকাল  আবদুল হাকিম খান বাহাদুর এর পিতার নাম মৌলবি ওয়াসিমউদ্দীন আহমদ এবং মাতার নাম নাসিমুন্নেসা। ১৯০৫ সালের ২ ডিসেম্বর মানিকগঞ্জ জেলার হরিরামপুর উপজেলার হাজীনগর গ্রামে জন্মগ্রহণ করেন।    শিক্ষা জীবন  ১৯২২ সালের ম্যাট্রিকুলেশন পরীক্ষায় দ্বিতীয় এবং ১৯২৪ সালের আই.এস.সি পরীক্ষায় প্রথম স্থান অধিকার করেন।যথাক্রমে ১৯২৭ ও ১৯২৮ সালে ঢাকা বিশ্ববিদ্যালয় থেকে গণিত শাস্ত্রে বি.এ (অনার্স) ও এম.এ পাস করেন। অনার্স পরীক্ষায় কৃতিত্বপূর্ণ ফলাফলের জন্য ঢাকা বিশ্ববিদ্যালয় তাঁকে কালীনারায়ণ স্কলারশিপ প্রদান করে। তিনি কেমব্রিজ বিশ্ববিদ্যালয়  হতে ১৯৩০ সালে গণিত শাস্ত্রে ‘ট্রাইপস’সহ অনার্স এবং ১৯৩১ সালে একই বিশ্ববিদ্যালয় থেকে একই বিষয়ে এম.এ ডিগ্রি লাভ করেন।   কর্মজীবন   ১৯৩১ সালে আবদুল হাকিম টাঙ্গাইল জেলার করটিয়া সাদত কলেজ এবং কৃষ্ণনগর সরকারি কলেজে শিক্ষকতা করেন। ১৯৩২ সালে তিনি বাংলা সরকারের শিক্ষাবিভাগে মহকুমা স্কুল পরিদর্শক রূপে সরকারি চাকরিতে যোগদান করেন। ১৯৩৮ সালে ‘বেঙ্গল রুর‌্যাল প্রাইমারি এডুকেশন অ্যাক্ট, ১৯৩০’ বাস্তবায়নের জন্য স্পেশাল অফিসার হিসেবে নিয়োগ লাভ করেন। ১৯৪৩ সাল পর্যন্ত নিয়োজিত ছিলেন।ওই সময় তিনি বাংলার শিক্ষক নামক একটি শিক্ষা-বিষয়ক পত্রিকা সম্পাদনা করেন। শিক্ষাক্ষেত্রে তাঁর অবদানের জন্য ১৯৩৯ সালে সরকার তাঁকে ‘খান সাহেব’ উপাধি প্রদান করে।  ১৯৪৩ থেকে ১৯৪৭ সাল পর্যন্ত খান সাহেব আবদুল হাকিম ঢাকা ও প্রেসিডেন্সি বিভাগ দুটির বিভাগীয় স্কুল পরিদর্শকের দায়িত্ব পালন করেন। ১৯৪৪ সালে সরকার তাঁকে ‘খান বাহাদুর’ উপাধি দেয়।  ১৯৪৭ থেকে ১৯৫৬ সাল পর্যন্ত আবদুল হাকিম পূর্ব পাকিস্তান সরকারের শিক্ষা বিভাগের সহকারী জনশিক্ষা পরিচালক পদে নিয়োজিত ছিলেন। ১৯৫৬ থেকে ১৯৫৯ সাল পর্যন্ত তিনি জনশিক্ষা পরিচালক হিসেবে কর্মরত ছিলেন। ১৯৫৬ সালে তিনি পূর্ব পাকিস্তান শিক্ষাসংস্কার কমিশনের সদস্য সচিব হিসেবে দায়িত্ব পালন করেন।  আবদুল হাকিম বাংলার  জনশিক্ষা সম্পর্কিত একাধিক গ্রন্থ রচনা করেন। ‘ঢাকা-নিউইয়র্ক ফ্রাঙ্কলিন বুকস প্রোগ্রামের’ আওতায় ১৯৭২ থেকে ১৯৭৭ সালের মধ্যে প্রকাশিত বাংলা বিশ্বকোষের ৪টি সংস্করণের প্রধান সম্পাদক ছিলেন (১৯৬১-১৯৭৬)।   পুরস্কার    একুশে পদক (১৯৮২)   অনান্য   আবদুল হাকিম ঢাকা বিশ্ববিদ্যালয় সিনেট ও সিন্ডিকেটের একজন সক্রিয় সদস্য ছিলেন। তিনি  বাংলা একাডেমীর আজীবন সদস্য, বাংলাদেশ এশিয়াটিক সোসাইটি একজন সহকারী এবং ১৯৮২ সালে এর সভাপতি ছিলেন।    মৃত্যু  আবদুল হাকিম ১৪ই জুন ১৯৮৫ সালে মৃত্যু বরণ করেন।   তথ্যসূত্র    বহিঃসংযোগ   বিষয়শ্রেণী:একুশে পদক বিজয়ী বিষয়শ্রেণী:বাংলাদেশী শিক্ষায়তনিক বিষয়শ্রেণী:১৯০৫-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:বাঙালি লেখক
কমিউনিস্ট বিপ্লবীদের অন্ধ্রপ্রদেশ কমিটি ছিল চন্দ্র পুল্লা রেড্ডির নেতৃত্বে ভারতের অন্ধ্রপ্রদেশের একটি কমিউনিস্ট দল। ১৯৭১ সালে টি. নাগি রেড্ডির নেতৃত্বে মূল এপিসিসিআর থেকে বিভক্ত হয়ে দলটি গঠিত হয়েছিল। ১৯৭৫ সালে সংগঠনটি সত্যনারায়ণ সিংয়ের নেতৃত্বে ভারতের কমিউনিস্ট পার্টি (মার্ক্সবাদী-লেনিনবাদী) এর সাথে একীভূত হয়।Karat, Prakash. Naxalism today .   তথ্যসূত্র   বিষয়শ্রেণী:১৯৭৫-এ ভারতে বিলুপ্ত বিষয়শ্রেণী:১৯৭৫-এ বিলুপ্ত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:অন্ধ্রপ্রদেশের বিলুপ্ত রাজনৈতিক দল বিষয়শ্রেণী:১৯৭১-এ প্রতিষ্ঠিত রাজনৈতিক দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। বিজ্ঞাপন ~ যুদ্ধমন্ত্রী আলাপ ০৯:২৩, ১২ ডিসেম্বর ২০১৯ (ইউটিসি) লাল সবুজ সংঘ মোটবী   – (অপসারণের প্রস্তাবনা দেখুনলগ দেখুন) () উল্লেখযোগ্য প্রতিষ্ঠান নয়। ‍‍‍‍— মাসুম ইবনে মুসা  কথোপকথন ০৭:১৭, ১২ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।